# Erikseen sovittuja toimenpiteitä koskeva tarkastusraportti liittyen Puhtaan siirtymän investointiavustus sekä verohyvitys

***[toimeksiantajayrityksen nimi]***

**Raportin tarkoitus sekä käyttöä ja jakelua koskeva rajoitus**

Erikseen sovittuja toimenpiteitä koskevan raportin tarkoituksena on yksinomaan olla Innovaatiorahoituskeskus Business Finlandille (jäljempänä Rahoituskeskus) avuksi sen määrittelemisessä, ovatko [rahoituksen/hyvityksen saaja: nimi ja Y-tunnus] (jäljempänä Toimeksiantaja) raportoimat kokonaiskustannukset Rahoituskeskuksen rahoitusehtojen [päätöshetkellä voimassa olleiden rahoitusehtojen päivämäärä] (jäljempänä rahoitusehdot) ja mahdollisten rahoituspäätöksen erityisehtojen mukaisia.

Raportti koskee rahoituspalvelua (halutessasi voit yliviivata ylimääräiset toimenpiteet ja havainnot):

[ ]  Investointiavustus

[ ] Verohyvitys

Toimenpiteet koskevat Rahoituskeskuksen myöntämää rahoituspäätöstä ja sen rahoitusehtoja. Toimenpiteet on suoritettu yksinomaan siksi, että Rahoituskeskus voisi niiden perusteella arvioida rahoitusehtojen noudattamista eikä raportti välttämättä sovi muuhun tarkoitukseen. Raportti on tarkoitettu yksinomaan Toimeksiantajalle ja Rahoituskeskukselle eikä muiden osapuolten pidä käyttää sitä eikä sitä pidä luovuttaa muille osapuolille. Rahoituskeskuksella on kuitenkin oikeus luovuttaa tämä raportti muille viranomaisille rahoituksen valvontaa varten.

Raportti koskee vain mainittuja kustannustilityksiä, eikä se koske toimeksiantajan tilinpäätöstä kokonaisuutena.

**Toimeksiantajan velvollisuudet**

Toimeksiantaja ja Rahoituskeskus ovat vahvistaneet, että erikseen sovitut toimenpiteet ovat asianmukaisia toimeksiannon tarkoitusta varten.

Toimeksiantaja, joka on myös vastuussa oleva osapuoli, vastaa tutkimus- ja kehittämistoiminnan projektin raportoinnista sekä oikeiden ja riittävien tietojen toimittamisesta tilintarkastajalle ja Rahoituskeskukselle.

**Toimeksiannon suorittajan velvollisuudet**

Olemme suorittaneet erikseen sovittuja toimenpiteitä koskevan toimeksiannon kansainvälisen liitännäispalvelustandardin (ISRS) 4400 (uudistettu) *Erikseen sovittuja toimenpiteitä koskevat toimeksiannot* mukaisesti. Toimeksiannossa suoritamme Toimeksiantajan kanssa sovitut toimenpiteet ja raportoimme havainnot, jotka ovat toimenpiteiden faktisia tuloksia. Emme ota kantaa erikseen sovittujen toimenpiteiden asianmukaisuuteen.

Meillä ei ole edellytyksiä arvioida, ovatko kustannukset investointihankkeesta aiheutuneita menoja.

Tämä toimeksianto ei ole varmennustoimeksianto. Näin ollen emme anna lausuntoa emmekä esitä varmennusjohtopäätöksiä.

Jos olisimme suorittaneet lisätoimenpiteitä, tietoomme olisi saattanut tulla muita seikkoja, joista olisi raportoitu.

*Ammatillinen etiikka ja laadunhallinta*

Olemme riippumattomia Toimeksiantajasta niiden Suomessa noudatettavien eettisten vaatimusten mukaisesti, jotka koskevat suorittamaamme toimeksiantoa ja olemme täyttäneet muut näiden vaatimusten mukaiset eettiset velvollisuutemme.

Tilintarkastusyhteisömme soveltaa kansainvälistä laadunhallintastandardia ISQM 1, jonka mukaan tilintarkastusyhteisön on suunniteltava, otettava käyttöön ja pidettävä toiminnassa laadunhallintajärjestelmä, mukaan lukien eettisten vaatimusten, ammatillisten standardien sekä sovellettavien säädöksiin ja määräyksiin perustuvien vaatimusten noudattamista koskevat toimintaperiaatteet tai menettelytavat.

**Toimenpiteet ja havainnot**

Olemme suorittaneet jäljempänä kuvatut erikseen sovitut toimen­piteet, jotka liittyvät Rahoituskeskuksen Toimeksiantajalle myöntämään rahoituspäätökseen diaarinumero [xxx/xx/xxxx] sekä koko projektin aikana [**dd.mm.yyyy – dd.mm.yyyy**] raportoituihin kustannuksiin yhteensä **xxx euroa[[1]](#footnote-1)**. Toimenpiteet on sovittu Toimeksiantajan kanssa [dd.mm.yyyy] päivätyissä toimeksiannon ehdoissa.

|  |  |
| --- | --- |
| Toimenpiteet | Havainnot |
| Projektikirjanpito, kaikki hankkeet |
| Saimme käyttöömme Toimeksiantajan projektikirjanpitoa koskevan kuvauksen ja haastattelimme [henkilön nimi, asema] selvittääksemme * 1. projektikirjanpidon toteutusta ja luotettavuutta,
	2. jäljitettävyysketjun aukottomuutta ja
	3. onko projektikirjanpito rahoitusehtojen mukainen.
 | Kuvaa Toimeksiantajan projektikirjan­pitoa koskevan kuvauksen ja haastattelun perusteella, miten projektikirjanpito on toteutettu. Kommentoi erityisesti projektikirjanpidon toteutukseen ja luotettavuuteen, jäljitysketjun aukottomuuteen sekä rahoitusehtojen noudattamiseen liittyviä seikkoja (mm. miten projektista aiheutuneet kustannukset ovat yksilöitävissä ja miten niiden yhteys kirjanpitoon ja raportoituihin kustannuksiin on todennettavissa).  |
| Muu julkinen tuki, kaikki hankkeet |
| Haastattelimme [henkilön nimi, asema] selvittääksemme, onko Toimeksiantaja saanut projektille muuta julkista tukea. | Toimeksiantaja *[ei ole / on]* saanut projektille muuta julkista tukea. Mahdollinen muu julkinen tuki lueteltu alla: |
| Julkiset hankinnat, kaikki hankkeet(Tämä toimenpide koskee vain sellaisia projekteja, joissa toimeksiantajan Rahoituskeskukselta saama ja muu julkinen tuki on yhteensä yli 50 % kustannuksista tai Toimeksiantaja on julkinen hankintayksikkö.) |
| Haastattelimme [henkilön nimi, asema] selvittääksemme, onko Toimeksiantaja noudattanut projektille raportoitujen kustannusten osalta julkisia hankintoja koskevaa lainsäädäntöä. | Toimeksiantaja *[on / ei ole]* noudattanut projektille raportoitujen kustannusten osalta julkisia hankintoja koskevaa lainsäädäntöä. Selvitys mahdollisesta hankintalain­säädännön noudattamatta jättämisestä: |
| Pankkitili, jolle investointiavustus on maksettu  |
| Vertasimme Business Finlandille/ ilmoitettua ja maksatuspäätöksissä olevaa pankkitiliä Toimeksiantajan kirjanpidon pankkitileihin. | Business Finlandille on ilmoitettu Toimeksiantajan kirjanpidon pankkitili. / Business Finlandin rahoitus on maksettu Toimeksiantajan kirjanpidon pankkitilille. |

|  |
| --- |
| Kustannusten hyväksyttävyys |
| Selvitimme, onko investointihankkeen työt aloitettu vasta rahoitushakemuksen vireilletulon jälkeen. Töiden alkamisella tarkoitetaan joko investointiin liittyvien rakennustöiden alkamista tai ensimmäistä laillisesti velvoittavaa laitetilaussopimusta tai muuta sitoumusta, joka tekee investoinnista peruuttamattoman, sen mukaan, kumpi tapahtuu aikaisemmin. Maan ostoa ja valmistelutöitä, kuten lupien hankkimista ja alustavien toteutettavuustutkimusten tekemistä, ei katsota töiden aloittamiseksi.Pyysimme nähtäväksi dokumenttia laitteiston vastaanottotarkastuksesta/ laitoksen loppukatselmuksesta.Saimme käyttöömme erittelyn raportissa ilmoitetuista kustannuksista ja suoritimme alla mainitut toimenpiteet. Toimenpiteet kattoivat 30 % projektille raportoiduista kustannuksista ja 15 % projektille raportoitujen kustannusten maksuista. Selvitimme valittujen kustannusten osalta1. perustuvatko ne projektikirjanpitoon ja Toimeksiantajan kirjanpitoon
2. ovatko niiden perusteena olevat menot maksettuja
3. ovatko ne projektin kestoaikana suoriteperusteisesti syntyneitä
4. ovatko niiden perusteena olevat menot arvonlisäverottomia
5. perustuvatko investointihankkeen kustannukset laskuun

Otoksen osalta selvitimme lisäksi: Haastattelimme [henkilön nimi, asema], ovatko investointihankkeen kustannukset rahoitusehtojen mukaisia.Selvitimme, ovatko osamaksu-/leasingsopimukseen perustuvat kustannukset enintään sopimuksessa mainitun hankinnan ostohinnan suuruisia.Selvitimme, sisältyykö hankinnan ostohintaan hallinto-, rahoitus-, vakuutus-, korjaus- tai huoltokustannuksia. Jos Toimeksiantaja ei ole maksanut kokonaan laitteiston sopimuksen mukaista ostohintaa, onko rahoitusyhtiö toimittanut todistuksen investoinnin maksamisesta.Läpikäynnissä on selvitetty vain edellä mainittuja seikkoja. Mikäli läpikäynnissä tietoomme on tullut muita kustannusten hyväksyttävyyteen liittyviä seikkoja, olemme raportoineet niistä havaintojen yhteydessä. | Investointihankkeen työt *[on / ei ole]* aloitettu vasta rahoitushakemuksen vireilletulon jälkeen.Dokumentti laitteiston vastaanottotarkastuksesta/laitoksen loppukatselmuksesta *[on / ei ole]* olemassa ja se on päivätty pp.kk.vvvv.Otoksen osalta totesimme, että 1. läpikäydyt kustannukset perustuvatprojektikirjanpitoon ja Toimeksiantajan kirjanpitoon
2. kustannusten perusteena olevat menot on maksettu
3. kustannukset ovat projektin kestoaikana suoriteperusteisesti syntyneitä ja tilaus/sopimus on tehty rahoitushakemuksen/ hyvitystä koskevan hakemuksen jättämisen jälkeen
4. ne ovatarvonlisäverottomia
5. hankkeen kustannukset perustuvat laskuun

Totesimme, että jos tilaus/sopimus on tehty ennen hakemuksen jättämistä, tilauksessa/sopimuksessa *[on / ei ole]* ehto siitä, että hankinta peruuntuu, jos rahoituspäätös on kielteinen (erittely havainnoista liitteenä). Investointihankkeen kustannukset *[ovat / eivät ole]* rahoitusehdoissa kuvatun mukaisia. Osamaksu-/leasingsopimukseen perustuvat kustannukset *[ovat / eivät ole]* enintään sopimuksessa mainitun hankinnan ostohinnan suuruisia.Hankinnan ostohintaan *[sisältyy / ei sisälly]* hallinto-, rahoitus-, vakuutus-, korjaus- tai huoltokustannuksia.Rahoitusyhtiö *[on / ei ole]* toimittanut todistuksen investoinnin maksamisesta silloin kun sellainen edellytetään. Otokseen (30 %) kuului seuraavat tositteet (toimittajan nimi ja projektille kohdistettu arvonlisäveroton summa). Otokseen (15 %) kuului seuraavat tositteet (toimittajan nimi ja projektille kohdistettu arvonlisäveroton summa). (erittely liitteenä) |
| Ostot konserni- ja etuyhteysyrityksiltä  |  |
| Haastattelimme [henkilön nimi, asema] selvittääksemme, onko hankintoja tehty konserni- tai etuyhteysyrityksiltä (vrt. etuyhteysyrityksen määritelmä rahoitusehdoissa). * onko konserni-/etuyhteysyrityksiltä tehdyt hankinnat tilitetty ilman katetta
* onko toimeksiantajan loppuraporttiin liitetty riippumattoman tilintarkastajan laatima tarkastusraportti myyjän kustannuksista

 | Ostettuihin palveluihin [*sisältyy / ei sisälly*] hankintoja konserni- tai intressiyrityksiltä.* konserni-/etuyhteysyrityksiltä tehdyt hankinnat *[on / ei ole]* tilitetty ilman katetta.
* loppuraporttiin *[on / ei ole]* liitetty tilintarkastajan tarkastusraporttia myyjän kustannuksista
 |
| Verohyvityksen osalta lisäksi: |
| Selvitimme, onko verohyvityksen perusteeksi raportoidut kustannukset aktivoitu käyttöomaisuuden hankintamenoon. | Verohyvityksen perusteeksi raportoidut kustannukset [on / ei ole] aktivoitu käyttöomaisuuden hankintamenoon. |

paikka ja aika

Tilintarkastusyhteisö A
HT/KHT/JHT/JHTT X:n allekirjoitus
HT/KHT/JHT/JHTT X:n nimenselvennys, puhelinnumero ja sähköpostiosoite
Tilintarkastusyhteisö A:n osoite ja postinumero

1. Tilintarkastaja toteaa projektin kokonaiskustannukset. [↑](#footnote-ref-1)